Teuluoedd yn Gyntaf
Darpariaeth allgymorth
Cefndir
Daeth y cleient i’n gwasanaeth Allgymorth Alway i gael cyngor gyda hawlio budd-daliadau oherwydd newid yn ei amgylchiadau. Roedd yn cael trafferth gweithio oherwydd cyflyrau iechyd tymor hir ac ar absenoldeb salwch. Roedd yn ystyried ymddiswyddo o'i swydd ac eisiau gwybod a allai fod ganddo hawl i unrhyw fudd-daliadau pe bai’n gadael ei swydd.

Cymorth
Rhoddwyd cyngor i’r cleient ar 'Ymddiswyddo o'ch swydd' gan gynnwys 'Os ydych yn sâl'. Fe'i cynghorwyd pe bai’n ymddiswyddo, y byddai modd iddo hawlio budd-daliadau, ond ni fyddai’n cael mwy o arian nag y byddai ar dâl salwch. Fe'i cynghorwyd y gallai wirio a allai ei gyflogwr roi unrhyw gymorth iddo fel gwasanaeth iechyd galwedigaethol neu addasiadau rhesymol i'w swydd.

Gofynnodd y cleient am wiriad budd-daliadau yn seiliedig ar y ffaith nad yw mewn cyflogaeth ac nad yw’n derbyn cyflog neu dâl salwch. Cwblhawyd gwiriad budd-daliadau yn seiliedig ar y ffigyrau incwm a chynilion a ddarparwyd gan y cleient a dangosodd y gallai fod â hawl i Gredyd Cynhwysol, Lwfans Cyflogaeth a Chymorth a Gostyngiad rhannol i’r Dreth Gyngor. Fe'i cynghorwyd bod Lwfans Cyflogaeth a Chymorth yn seiliedig ar gyfraniadau yn cael eu talu am uchafswm o ddeuddeg mis oni bai ei fod yn y grŵp 'cymorth'. Fe'i cynghorwyd ymhellach ynghylch 'Cael Credyd Cynhwysol os ydych yn sâl neu'n anabl' a'i gynghori i barhau i gael nodiadau ffitrwydd gan ei feddyg teulu.

Fe'i cynghorwyd hefyd ynghylch 'Cymorth ychwanegol os ydych yn derbyn Credyd Cynhwysol' a 'Cymorth ar gyfer llog morgeisi'. Fe'i cynghorwyd ar gymhwysedd a ffyrdd o hawlio Credyd Cynhwysol, ESA a CTR a dywedodd y cleient y byddai’n ystyried y cyngor.

Cynghorwyd y cleient ymhellach y gallai fod yn gymwys i gael Taliad Annibyniaeth Bersonol. Fe'i cynghorwyd y gallem gynorthwyo gyda gwneud hawliad PIP pe bai angen a chynghorwyd y cleient i gael tystiolaeth feddygol i gefnogi ei gais.

Canlyniad
Fe hysbysodd y cleient am ganlyniadau’r gwiriad budd-daliadau. Byddai’n ystyried cyngor ar ymddiswyddo o'i swydd a'r hawl i fudd-daliadau pe bai’n gadael ei swydd.

Roedd yn ddiolchgar am y cyngor a’r cymorth a byddai’n dychwelyd atom pe bai angen cyngor a chymorth pellach.

Adborth
“Diolch yn fawr am roi gwybod i mi am y mathau o fudd-daliadau a allai fod ar gael wrth imi ystyried gadael fy swydd gan fod fy nghyflyrau iechyd wedi gwaethygu o lawer yn ystod y flwyddyn ddiwethaf. Nid wyf erioed wedi hawlio unrhyw fudd-daliadau yn fy mywyd ac nid oeddwn yn ymwybodol o’r hyn y gallai fod gennyf hawl iddo. Byddaf yn siarad gyda fy nghyflogwr am gymorth pellach hefyd.”

